**ÁLTALÁNOS INDOKOLÁS**

Az Országgyűlés elfogadta Magyarország 2020. évi központi költségvetéséről szóló 2019. évi LXXI. törvényt. A törvény alapján megterveztük a Balatongyörök Község Önkormányzata feladataihoz igénybe vehető központi forrásokat, a költségvetés készítése során alkalmaztuk a központi jogszabályokban és a helyi önkormányzati rendeletekben meghatározott előírásokat. A helyi önkormányzatok számára kötelező feladatot továbbra is törvény írhat elő, az önkormányzatok eltérő adottságait (gazdasági teljesítőképesség, lakosságszám, a közigazgatási terület mérete) is figyelembe véve.

Az önkormányzat költségvetési helyzete - a kiadások racionális felhasználása és a bevételek minél megalapozottabb megtervezése útján - stabil, hitellel nem rendelkezünk. A beruházásokat lehetőség szerint pályázati források segítségével szeretnénk megvalósítani. A költségvetés biztosítja a személyi feltételek biztosítását, üzemeltetést, folyamatos karbantartási munkák elvégzését, illetőleg a pályázati önrészek összegét. Az önkormányzat célja a település zavartalan és kiegyensúlyozott működtetése, fejlesztése, az önkormányzat gazdasági lehetőségeinek feltárása, az eddig megszerzett rangjának megőrzése, az itt élő lakosság életkörülményeinek javítása, hosszú távon ennek megőrzése.

Az önkormányzat gazdasági programban meghatározott célkitűzések eléréséhez a Képviselő-testületnek két fő irányra érdemes koncentrálni: a célkitűzések egymásra épülő megvalósításra, időrendiségére, illetve a szükséges feltételek, anyagi források, eszközök megteremtésére.

**RÉSZLETES INDOKOLÁS**

**I.**

**Önkormányzati rendelethez kapcsolatos rendelkezések**

1.§-hoz

E szakasz rendelkezik a rendelet kire terjed ki.

2.§ -hoz

Az önkormányzat 2020. évi költségvetésének bevételi és kiadási fő összegei, valamint a költségvetés egyenlege kerül megállapításra. Az állami támogatás a feladatalapú finanszírozás alapján történik, vagyis az államtól kapott finanszírozást csak meghatározott célokra, meglévő mutatószámok alapján lehet felhasználni. A közhatalmi bevételeket az előző évi kivetések és befolyt helyi adó bevételek alapján lett megállapítva. A működési bevételek az előző évi tényleges bevétel óvatos tervezésével került megállapításra. A működési kiadások a takarékosság figyelembe vétele alapján kerültek meghatározásra, de a közfeladatok, intézmények működőképességének zavartalanágát biztosítja. A felhalmozási kiadások és pályázati önrésze a maradványigénybe vételével és saját bevételi forrásból történik.

3. §-hoz

E paragrafus határozza meg a költségvetés részletezését. A tervezett bevételi források 42%-át működési kiadásokra, 58%-át beruházási és felújítási kiadásokra (település fejlesztésre) lehet előirányozni.

4.§-hoz

Az önkormányzatnak nincsenek likviditási problémái, nagyobb léptékű fejlesztésre, beruházásra – csakúgy, mint az elmúlt években – csak akkor nyílik lehetőség, ha pályázati forrás áll rendelkezésre. A képviselő-testületnek a település vagyonával jó gazda módjára, racionálisan kell gazdálkodnia. A feladatellátáshoz szükséges vagyonelemeket meg kell őrizni, működőképességüket, állagukat biztosítani kell. A költségvetést úgy kell végrehajtani, hogy esetleges rendkívüli helyzetben is tudjon az önkormányzat forrást biztosítani. Az önkormányzati vagyon esetleges értékesítéséből származó bevételeket fejlesztésre kell fordítani. Az önkormányzati kötelező feladatok biztonságos ellátását biztosítani kell.

5.§-hoz

E szakasz az előirányzatok módosításának szabályairól rendelkezik.

6.§-hoz

A gazdálkodás szabályait a belső szabályzatban rögzíttettek figyelembe vételével kell betartani.

7. §-hoz

A költségvetés végrehajtásának ellenőrzése belső ellenőr útján valósul meg.

8. §-hoz

E szakasz a rendelet hatályba lépéséről rendelkezik.

**II.**

**Az Áht. 24. § (4) bekezdés a)-d) pontjai által előírt mérlegek, kimutatások indokolása, ami tartalmazza**

1. Az önkormányzat költségvetési mérlegét 3 év kimutatásban és közgazdasági tagolásban az önkormányzat 2020. évi költségvetéséről szóló rendelet 1. tájékoztató tartalmazza.
2. Az önkormányzat többéves kihatással járó döntések számszerűsítését évenkénti bontásban és összesítve az önkormányzat 2020. évi költségvetéséről szóló rendelet 2. sz. tájékoztató táblája tartalmazza.
3. Az önkormányzat által közvetett támogatásokat tartalmazó kimutatást az önkormányzat 2020. évi költségvetéséről szóló rendelet 3. sz. 5. sz. és 6. sz. tájékoztató táblája tartalmazza.
4. Az önkormányzat előirányzat felhasználási tervét az önkormányzat 2020. évi költségvetéséről szóló rendelet 4. sz. tájékoztató táblája tartalmazza.
5. Az önkormányzat 2020. évi költségvetési évet követő 3 évre tervezett bevétel, kiadás keretszámait az önkormányzat 2020. évi költségvetéséről szóló rendelet 7. sz. tájékoztató táblája tartalmazza.